Na temelju članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13, 3/18. i 7/20), Općinsko vijeće Općine Kloštar Podravski na \_\_\_\_\_\_\_ sjednici održanoj --. prosinca 2020. donijelo je

**ODLUKU**

**o isplati jednokratne novčane pomoći za svako novorođeno dijete s područja Općine Kloštar Podravski u 2021. godini**

**Članak 1.**

Odlukom o isplati jednokratne novčane pomoći za svako novorođeno dijete s područja Općine Kloštar Podravski u 2021. godini (u daljnjem tekstu: Odluka) utvrđuju se uvjeti i način ostvarivanja prava na jednokratnu novčanu pomoć (u daljnjem tekstu: pomoć) te visina pomoći.

**Članak 2.**

Općina Kloštar Podravski će u 2021. godini za svako novorođeno dijete s područja Općine Kloštar Podravski isplatiti pomoć u svoti 500,00 kuna.

**Članak 3.**

Pravo na pomoć ostvaruju roditelji novorođenog djeteta koji zajedno s djetetom imaju prebivalište na području Općine Kloštar Podravski.

U svrhu ostvarenja prava iz stavka 1. ovog članka roditelji djeteta u roku od 30 dana od dana djetetova rođenja dužni su priložiti slijedeće dokumente:

* rodni list za dijete,
* uvjerenje o prebivalištu roditelja,
* broj žiro ili tekućeg računa na koji će se izvršiti isplata,
* dokaz da nemaju nepodmirenih obaveza prema Općini Kloštar Podravski.

Općinski načelnik Općine Kloštar Podravski donosi pojedinačne odluke o isplati pomoći za svako novorođeno dijete.

**Članak 4.**

Sredstva za isplatu pomoći osiguravaju se u Proračunu Općine Kloštar Podravski za 2021. godinu.

**Članak 5.**

Ova Odluka objavit će se na web stranici Općine Kloštar Podravski, a stupa na snagu 1. siječnja 2021. godine.

**OPĆINSKO VIJEĆE**

**OPĆINE KLOŠTAR PODRAVSKI**

**KLASA: 552-08/20-01/**

**URBROJ: 2137/16-20-**

**Kloštar Podravski, -. prosinca 2020.**

**PREDSJEDNIK:**

**Antun Karas**